ไม่เคยกินยาคุมรายเดือนมาก่อนเลยค่ะ เพิ่งเริ่มกินแผงแรกในวันที่3ของการมีประจำเดือน อยากรู้ว่าสามารถมีเพศสัมพันธ์แบบไม่ป้องกันด้วยวิธีอื่นได้เลยไหมคะ
สวัสดีค่ะ การเลือกใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นถ้าได้เริ่มกินเม็ดแรกของแผงในวันที่ 3 ของการมีประจำเดือน สามารถมีเพศสัมพันธ์ไม่ป้องกันได้ทันที และให้กินยาต่อเนื่องไปจนหมดแผงด้วยเป็นสำคัญสังเกตรอบเดือนหลังกินยาหมดแผงอีกครั้ง และถ้ากินยาหมดแผงแล้ว ยังไม่พร้อมตั้งครรภ์ก็ให้กินยาแผงต่อไปทันทีกรณีเป็นแบบ 28 เม็ด หรือเว้น 7 วันถ้าเป็นแบบ 21 เม็ด